Somos nacionalinis parkas

Somos nacionalinis parkas () – saugoma gamtos teritorija vidurio Estijoje, Viljandžio apskrityje. Įkurtas 1993 m. ir apima 359 km² teritoriją.

Parke saugomi šlapynių plotai (Ramsaro konvencijos objektas), meandruojančios upės ir paupių lankos, pelkėti miškai. Parko upės priklauso Pernu baseinui – Navestis, Halistė, Raudna, Lemjegis. Yra didelė Lemjegio aukštapelkė, iškilusi 8 m. Somos nacionaliniame parke yra didžiausių Estijoje žemyninių kopų ruožas. Kraštas taip pat žymus savo potvyniais, kuomet nuo Sakalos aukštumos tekančios upės nebesutalpina savyje vandens ir, užliedamos didelius pievų plotus, atkerta nuo pasaulio ištisus kaimus. Čia taip pat išlikę nemažai laukinės gyvūnijos, sutinkama retų gyvūnų ir augalų rūšių. Somos parke saugomi senieji kaimo amatai, tradicijos, čia tebegaminami tradiciniai mediniai luotai.

Šaltiniai 

Estijos nacionaliniai parkai